CELEX: 32013R0058
Language: hr
Date: 2013-01-23 00:00:00
Title: Provedbena uredba Komisije (EU) br. 58/2013 od 23. siječnja 2013. o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice  Tekst značajan za EGP

02/Sv. 024
            
            
               HR
            
            
               Službeni list Europske unije
            
            
               58
            
         32013R0058
   
               L 021/19
            
            
               SLUŽBENI LIST EUROPSKE UNIJE
            
            
               23.01.2013.
            
         
      PROVEDBENA UREDBA KOMISIJE (EU) br. 58/2013
   od 23. siječnja 2013.
   o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice (1), a posebno njezin članak 247.,
   budući da:
   
               (1)
            
            
               Uredbom Komisije (EZ) br. 1875/2006 od 18. prosinca 2006. o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2) uveden je koncept ovlaštenih gospodarskih subjekata (AEO). Gospodarski subjekti koji ispunjavaju uvjete za dobivanje punog statusa ovlaštenoga gospodarskog subjekta ili ovlaštenoga gospodarskog subjekta „osiguranje i sigurnost” trebali bi se smatrati pouzdanim partnerima u lancu opskrbe te stoga koristiti olakšice prilikom carinskih kontrola koje se tiču osiguranja i sigurnosti.
            
         
               (2)
            
            
               Unija priznaje programe trgovinskih partnerstava određenih trećih zemalja razvijene u skladu s Okvirom normi Svjetske carinske organizacije za osiguravanje i olakšavanje globalne trgovine (Framework of Standards to Secure and Facilitate Global Trade – SAFE). Slijedom toga, Unija odobrava olakšice onim gospodarskim subjektima trećih zemalja koji imaju status članstva u programu carinskog tijela te treće zemlje. Stoga je potrebno uvesti sredstva pomoću kojih bi se na skraćenim ulaznim deklaracijama identificirali gospodarski subjekti sa statusom članstva u programima trgovinskog partnerstva trećih zemalja. Odgovarajuće olakšice neće se odobriti bez uredne identifikacije predmetnih gospodarskih subjekata na skraćenim ulaznim deklaracijama.
            
         
               (3)
            
            
               Stoga je primjereno prilagoditi Prilog 30.a Uredbi Komisije (EEZ) br. 2454/93 (3) kako bi se omogućilo navođenje jedinstvenog identifikacijskog broja gospodarskih subjekata iz trećih zemalja.
            
         
               (4)
            
            
               Uredbu (EEZ) br. 2454/93 treba stoga na odgovarajući način izmijeniti.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Prilog 30.a Uredbi (EZ) br. 2454/93 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu 31. siječnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. siječnja 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 302, 19.10.1992., str. 1.
   
      (2)  SL L 360, 19.12.2006., str. 64.
   
      (3)  SL L 253, 11.10.1993., str. 1.
   PRILOG
   U Prilogu 30.a Uredbi (EEZ) br. 2454/93, odjeljku 4., „Napomene s objašnjenjem elemenata podataka”, treći se stavak, „Skraćene ulazne deklaracije”, pod napomenom s objašnjenjem „Pošiljatelj” zamjenjuje sljedećim:
   
      „Skraćene ulazne deklaracije:
      
      Ova informacija se navodi u obliku broja EORI pošiljatelja kad god je taj broj poznat osobi koja podnosi skraćenu deklaraciju.
      Kada se odobravaju olakšice u okviru programa trgovinskog partnerstva treće zemlje koji priznaje Unija, ova informacija se može navesti u obliku jedinstvenog identifikacijskog broja treće zemlje koji je dotična treća država priopćila Uniji. Taj broj može se koristiti kad god je poznat osobi koja podnosi skraćenu deklaraciju.
      Broj je strukturiran na sljedeći način:
      
                  Polje
               
               
                  Sadržaj
               
               
                  Vrsta polja
               
               
                  Format
               
               
                  Primjeri
               
            
                  1
               
               
                  Identifikator treće zemlje (oznaka zemlje ISO alfa 2)
               
               
                  Abecedno 2
               
               
                  a2
               
               
                  US
                  JP
               
            
                  2
               
               
                  Jedinstveni identifikacijski broj u trećoj državi
               
               
                  Alfanumerički do 15
               
               
                  an..15
               
               
                  1234567890ABCDE
                  AbCd9875F
                  pt20130101aa
               
            Primjeri: ‚US1234567890ABCDE’ za pošiljatelja u SAD-a (oznaka zemlje: US) čiji je jedinstveni identifikacijski broj 1234567890ABCDE. ‚JPAbCd9875F’ za pošiljatelja u Japanu (oznaka zemlje: JP) čiji je jedinstveni identifikacijski broj AbCd9875F. ‚USpt20130101aa’ za pošiljatelja u SAD-u (oznaka zemlje: US) čiji je jedinstveni identifikacijski broj pt20130101aa.
      Identifikator treće zemlje: abecedne oznake Unije za zemlje i područja temelje se na sadašnjim oznakama ISO alfa 2 (a2) ako su kompatibilne s oznakama zemalja utvrđenima u skladu s člankom 5. stavkom 2. Uredbe (EZ) br. 471/2009 Europskog parlamenta i Vijeća od 6. svibnja 2009. o statistici Zajednice u vezi s vanjskom trgovinom sa zemljama nečlanicama i o stavljanju izvan snage Uredbe Vijeća (EZ) br. 1172/95 (1).
   
   
      (1)  SL L 152, 16.6.2009., str. 23.”